CELEX: 22020D0839
Language: hu
Date: 2019-03-29 00:00:00
Title: Az EGT Vegyes Bizottság 91/2019 határozata (2019. március 29.) az Európai Gazdasági Térségről szóló megállapodás XVII. mellékletének (Szellemi tulajdon) módosításáról [2020/839]

2.7.2020   
               
               
                  HU
               
               
                  Az Európai Unió Hivatalos Lapja
               
               
                  L 210/76
               
            
         AZ EGT VEGYES BIZOTTSÁG 91/2019 HATÁROZATA
         (2019. március 29.)
         az Európai Gazdasági Térségről szóló megállapodás XVII. mellékletének (Szellemi tulajdon) módosításáról [2020/839]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A nem nyilvános know-how és üzleti információk (üzleti titkok) jogosulatlan megszerzésével, hasznosításával és felfedésével szembeni védelemről szóló, 2016. június 8-i (EU) 2016/943 európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XVII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XVII. melléklete a 12. pont ((EU) 2017/1128 európai parlamenti és tanácsi rendelet) után a következő szöveggel egészül ki:
            
                        „13.
                     
                     
                        
                           32016 L 0943: Az Európai Parlament és a Tanács (EU) 2016/943 irányelve (2016. június 8.) a nem nyilvános know-how és üzleti információk (üzleti titkok) jogosulatlan megszerzésével, hasznosításával és felfedésével szembeni védelemről (HL L 157., 2016.6.15., 1. o.).
                        Az irányelv rendelkezései e megállapodás alkalmazásában a következő kiigazításokkal értendők:
                        
                                    a)
                                 
                                 
                                    Az 1. cikk (1) bekezdésében az »EUMSZ« kifejezés az EFTA-államok tekintetében a következőképpen értendő: »EGT-megállapodás«.
                                 
                              
                                    b)
                                 
                                 
                                    Az 1. cikk (2) bekezdésének a) pontjában és az 5. cikk a) pontjában az »a Chartában meghatározott, a véleménynyilvánítás és a tájékozódás szabadságához való jog«-ra való hivatkozás az EFTA-államok tekintetében a következőképpen értendő: »a véleménynyilvánítás és a tájékozódás szabadságához való alapvető jog«.
                                 
                              
                                    c)
                                 
                                 
                                    Az 1. cikk (2) bekezdésének b) és c) pontjában az »uniós vagy nemzeti szabályok« szövegrész az EFTA-államok tekintetében a következőképpen értendő: »EGT-szabályok vagy nemzeti szabályok«.
                                 
                              
                                    d)
                                 
                                 
                                    Az 1. cikk (2) bekezdésének c) pontjában az »uniós intézmények és szervek«-re való hivatkozás az EFTA-államok tekintetében a következőképpen értendő: »EGT EFTA intézmények és szervek«.
                                 
                              
                                    e)
                                 
                                 
                                    Az 1. cikk (2) bekezdésének c) pontjában az »uniós vagy nemzeti jogban«, az 1. cikk (3) bekezdésének c) pontjában az »uniós vagy a nemzeti joggal«, a 3. cikk (2) bekezdésében az »uniós vagy a nemzeti jog«, valamint az 5. cikk c) és d) pontjában az »uniós, vagy a nemzeti joggal«, illetve »uniós vagy a nemzeti jog« szövegrész az EFTA-államok tekintetében a következőképpen értendő: »EGT-jogban vagy nemzeti jogban«, »EGT-joggal vagy a nemzeti joggal«, »EGT-jog vagy a nemzeti jog«, valamint »EGT-joggal vagy a nemzeti joggal«, illetve »EGT-jog vagy a nemzeti jog«.
                                 
                              
                                    f)
                                 
                                 
                                    Az 1. cikk (2) bekezdésének d) pontjában és a 3. cikk (1) bekezdésének c) pontjában az »uniós joggal, valamint a nemzeti jogszabályokkal és gyakorlatokkal” szövegrész az EFTA-államok tekintetében a következőképpen értendő: »EGT-joggal, valamint a nemzeti jogszabályokkal és gyakorlatokkal«.”
                                 
                              
                  
         
            2. cikk
            Az (EU) 2016/943 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. március 30-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. március 29-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 157., 2016.6.15., 1. o.
         
         
            (*1)  Alkotmányos követelmények fennállását jelezték.